cyanic-selkie/wikianc huggingface dataset:
Bodaibo
Bodaibo on kaupunki Irkutskin alueella Venäjällä. Se sijaitsee Lenan sivujokeen Vitimiin laskevan Bodaibo-joen suussa 1 100 kilometriä Irkutskista koilliseen. Kaupunki on Bodaibon piirin keskus. Asukkaita on 14 800 henkeä (vuonna 2009).
Paikkakunta on syntynyt vuonna 1864 kullankaivajien tukikohdaksi. 1800-luvun lopussa Lenan rikkaista kultaesiintymistä tuli maailmankuuluja. Vuonna 1912 seudulla tapahtui suurta huomiota herättänyt Lenan joukkomurha, jossa sotilaat ampuivat 270 lakkoilevaa kullankaivajaa. Vuonna 1925 Bodaibosta tuli kaupunki.
Nykyään Bodaibo on kullantuotantoalueen keskus, jossa on mm. rakennus- ja elintarviketeollisuutta.
Melvin
Melvin on pääasiassa englanninkielisissä maissa esiintyvä miehen etunimi, joka Skotlannissa esiintyy myös sukunimenä.
Suomessa nimi Melvin on Digi- ja väestötietoviraston tietojen mukaan annettu vuoden 2019 loppuun mennessä 345 henkilölle, joista noin puolet on syntynyt 2010-luvulla. Vuodesta 2015 lähtien Melvinin nimipäivä on suomen­ruotsalaisen kalenterin mukaan 14. kesäkuuta.
Nimen alkuperä
Alkuperältään Melvin on mies­puolinen vastine naisen­nimille Malvina, joka esiintyy myös muodossa Melvina,, Saksassa myös Malwine. Nimen Malvina alku­perästä on useita selityksiä. Sen on arveltu johtuvan muinais­germaanisista sanoista mahal ja wini, jolloin se merkitsisi oikeuden ystävää. Toisen selityksen mukaan nimi on alkujaan kelttiläinen ja perustuu gaelin kielen sanaan maolmhin, joka merkitsee sileää otsaa tai pehmeää lunta.
2,4-tolueenidiamiini
2,4-Tolueenidiamiini eli 2,4-diaminotolueeni (C7H10N2) on aromaattinen amiini. Yhdistettä käytetään polymeerien ja väriaineiden valmistuksessa. 2,4-Tolueenidiamiinin kanssa isomeerisia yhdisteitä ovat 2,3-, 2,5-, 2,6-, 3,4- ja 3,5-tolueenidiamiinit.
Luis Ignacio de la Vega
Luis Ignacio ”El Tallarín” de la Vega Leija (23. kesäkuuta 1914 San Luis Potosí – 19. syyskuuta 1974 Tijuana) oli meksikolainen koripalloilija ja olympiamitalisti.
2,4-tolueenidiamiini
Ominaisuudet
2,4-Tolueenidiamiini on huoneenlämpötilassa valkoista kiteistä ainetta. Yhdiste liukenee veteen ja erityisen hyvin kuumaan veteen. Veden lisäksi myös orgaaniset liuottimet kuten etanoli, asetoni ja dietyylieetteri liuottavat 2,4-tolueenidiamiinia. Yhdisteen reaktiot ovat tyypillisiä aromaattisille amiineille, esimerkiksi hapot muodostavat sen kanssa reagoidessaan suolan.
Luis Ignacio de la Vega
De la Vega voitti Meksikon maajoukkueessa olympiapronssia Berliinissä 1936.
2,4-tolueenidiamiini
Valmistus ja käyttö
2,4-Tolueenidiamiinia syntetisoidaan pelkistämällä 2,4-dinitrotolueenia vedyn avulla. Katalyyttinä prosessissa käytetään Raney-nikkeliä, johon on voitu lisätä myös muita siirtymämetalleja, kuten rautaa, kobolttia tai kuparia. Reaktiossa muodostuva tuote puhdistetaan tislaamalla.
Suurin 2,4-tolueenidiamiinin käyttökohde on tolueenidi-isosyanaatin valmistus reaktiolla fosgeenin kanssa. Tätä yhdistettä käytetään uretaanipolymeerien valmistuksessa. Yhdisteestä voidaan valmistaa myös ureajohdannaisia, väriaineita ja hydraulisia nesteitä. Lisäksi yhdistettä voidaan käyttää lisäaineena eetterihartseissa ja hiusväreissä.
Myrkyllisyys
2,4-Tolueenidiamiini ärsyttää hengitysteitä, ihoa ja silmiä. Aineelle altistumisesta voi aiheuttaa yskää, kurkkukipua, vaikeutunutta hengitystä ja methemoglobiinin muodostumista, joka johtaa ihon sinistymiseen. Yhdiste on karsinogeeninen.
Je
Je tarkoittaa seuraavia:
George Ezra
Ezran debyyttialbumi Wanted on Voyage julkaistiin kesäkuussa 2014, ja albumi oli Yhdistyneen kuningaskunnan eli Ison-Britannian kolmanneksi myydyin sinä vuonna. BBC:n Sound of -listauksessa, jossa esitellään vuosittain kovimmat tulokasartistit, Ezra sijoittui viidenneksi vuonna 2014.
Tyyli
George Ezran musiikki on fuusio vanhaa ja uutta, amerikkalaista ja englantilaista. Ezran musiikki on saanut vaikutteita mm. Bob Dylanilta sekä Woody Guthrielta. Ezra on sanonut, ettei koe, että kaiken pitää olla harjoiteltu täydelliseksi vaan kaiken eläväisyydessä ja asioiden muuttumisessa on oma täydellisyytensä.
2013–16: Wanted on Voyage ja keikkailu
Vuoden 2015 Brit Awardseissa Ezra oli ehdolla neljässä eri kategoriassa: Paras brittiläinen miesartisti, Paras brittiläinen tulokas, Vuoden paras brittiläinen single sekä Paras brittiläinen albumi. Vuonna 2015 Ezra toimi lämmittelijänä sekä Sam Smithin että Hozierin Pohjois-Amerikan kiertueilla. Huhtikuun 13. hän esitti "Budapest"-kappaleen talkshowssa The Late Late Show with James Corden. Ohjelman isäntä James Corden muisteli ensimmäistä kertaa, kun kuuli radiossa Ezran äänen. "Voisi kuvitella, että kuuntelet paljon vanhempaa henkilöä," hän kertoo "mutta hän on niin nuori ja komea. En usko, että kukaan kuuntelee ja sanoo: "En välitä tästä." Ero on siinä, pidätkö siitä vai rakastatko sitä." Toukokuussa 2015 Ezra esiintyi BBC Radio 1 Big Weekend -festivaalin päälavalla. 31. heinäkuuta Ezra esiintyi Montrealissa Osheaga-festivaaleilla. Marraskuun 11. hän esitti kappaleen "Blame it on Me" talkshowssa The Late Show with Stephen Colbert.
2017–18 Staying at Tamara's ja podcast
3. huhtikuuta 2017 Ezra ilmoitti "huippusalaisesta" Iso-Britannia ja Irlanti -kiertueesta, jolla hän esittäisi uutta tuotantoa. "Dont Matter Now", joka oli ensimmäinen julkaistu single uudelta albumilta Staying at Tamara's, julkaistiin 16. kesäkuuta 2017. Toinen single "Paradise" julkaistiin 19. tammikuuta 2018. Albumi Staying at Tamara's julkaistiin 23. maaliskuuta 2018.
Yangoor
thumb|[[Voyager 2|Voyager 2:n kuvaa Arielista. Yangoor on nähtävissä kuun keskipisteestä vasempaan.]] Yangoor on Uranuksen kuun Arielin pinnan suurin kraatteri. Se on nimetty Australian alkuperäisasukkaiden mytologisen hahmon, Yangoorin, mukaan. Yangoorin halkaisija on noin 80 kilometriä, ja se sijaitsee noin 450 kilometrin päässä Arielin etelänavasta. Yangoor löydettiin Voyager 2:n tammikuussa 1986 ottamista kuvista.
Setebos
Setebos on Uranuksen ulompi kuu. Sen löysi John J. Kavelaars ryhmineen 18. heinäkuuta 1999, ja sille annettiin väliaikainen nimitys S/1999 U 1. Setebos tunnetaan myös nimellä Uranus XIX. Se nimettiin William Shakespearen näytelmän Myrsky hahmon mukaan. Epäillään, että Setebos kuuluu samaan ryhmään kuin Sycorax ja Prospero.
Natura (Non Facit Saltus)
Natura (Non Facit Saltus) on kuvanveistäjä Kimmo Kaivannon ympäristötaideteos, joka julkistettiin vuonna 1991 sijaintipaikallaan SOK-yhtymän pääkonttorin Ässäkeskuksen sisäpihalla Helsingin Vallilassa. Teos purettiin maaliskuussa 2022 alueen peruskorjauksen vuoksi, mutta siitä tehtiin rekonstruktio samalle paikalle.
Andrés Gómez (koripalloilija)
Gómez voitti Meksikon maajoukkueessa olympiapronssia Berliinissä 1936.
Patrik Karlkvist
Patrik Karlkvist (s. 1. toukokuuta 1992 Trosa, Ruotsi) on ruotsalainen jääkiekkoilija, joka pelaa SHL-joukkue IK Oskarshamnissa. Hän on pelipaikaltaan oikea laitahyökkääjä. Karlkvist laukoo oikealta.
Juniorivuodet ja Ruotsin I-divisioona
Karlkvist on Södertälje SK:n kasvatti. Hän siirtyi juniorina sittemmin Nyköpings HK:hon. Karlkvist oli kaudella 2009–2010 seuran J18-junioreiden paras pistemies ja maalintekijä tehoilla 25+14=39. Hän pelasi osan kaudestaan myös Nyköpingin J20-junioreissa, joiden sisäisen piste- ja maalipörssin Karlkvist voitti tehoilla 18+8=26. Hän oli nostamassa joukkuetta kauden päätteeksi J20 Division 1:stä J20 Elitiin. 17-vuotias Karlkvist debytoi kauden aikana myös Nyköpingin miesten joukkueessa Ruotsin kolmanneksi korkeimmalla sarjatasolla maan I-divisioonassa, jossa hän pelasi kymmenen runkosarja- ja kolme nousukarsintasarjan ottelua.
Alkukauden 2010–2011 Karlkvist pelasi suurimmaksi osaksi Nyköpingin J20-junioreissa, joiden paras pistemies ja maalintekijä hän oli tehoilla 17+19=36. Karlkvist pelasi myös neljä Ruotsin I-divisioonan ottelua, kunnes tammikuussa 2011 hän siirtyi kasvattajaseuransa Södertälje SK:n J20-junioreihin. Kaudella 2011–2012 Karlkvist oli tehoilla 13+21=34 joukkueen toiseksi paras pistemies Björn Hjärpen jälkeen. Kaudeksi 2012–2013 hän siirtyi pelaamaan Ruotsin I-divisioonaa Västerviks IK:n riveihin. Karlkvist oli tehoilla 28+27=55 joukkueen paras maalintekijä ja toiseksi paras pistemies Joacim Hedbladin jälkeen. Hän jakoi koko sarjan maalipörssin kuudennen sijan Enköpings SK:n Filip Crusemanin kanssa. Kaudella 2013–2014 Karlkvist oli Västervikin paras pistemies ja maalintekijä tehoilla 36+37=73, joilla hän sijoittui koko Ruotsin I-divisioonan pistepörssissä kolmanneksi.
Vitali Proškin
Vitali Vasiljevitš Proškin (s. 8. toukokuuta 1976 Elektrostal, Venäjän SFNT, Neuvostoliitto) on venäläinen entinen jääkiekkoilija. Hänen pelipaikkansa oli puolustaja. Hän pelasi viimeiset ottelunsa Salavat Julajev Ufa -jääkiekkoseurassa kaudella 2013–2014. Proškin oli voittamassa Venäjän jääkiekkomaajoukkueessa MM-kultaa vuoden 2009 MM-kisoissa.
Patrik Karlkvist
HockeyAllsvenskan 2014–2020
Kaudeksi 2014–2015 Karlkvist siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Mora IK:hon. Hänen tulokaskautensa sarjassa toi 38 runkosarjaottelussa tehot 15+9=24 ja viidessä nousukarsintasarjan ottelussa kaksi syöttöpistettä. Karlkvist jakoi runkosarjassa Moran sisäisen maalipörssin toisen sijan Daniel Hermanssonin kanssa edellään Jerry Pollastrone. Hän voitti myös joukkueen sisäisen tehotilaston lukemalla +15. Karlkvist pelasi kauden aikana myös viisi ottelua lainalla sarjatasoa alempana Hockeyettanin (ent. Ruotsin I-divisioona) Hudiksvalls HC:ssä lokakuussa 2014.
Huhtikuussa 2015 Karlkvist teki kolmivuotisen SHL-sopimuksen MODO Hockeyn kanssa. Seura kuitenkin lainasi hänet samalla ensimmäisen sopimuskautensa 2015–2016 ajaksi Mora IK:n Allsvenskan-joukkueeseen. Karlkvist oli tehoilla 16+18=34 joukkueen paras maalintekijä ja toiseksi paras pistemies Daniel Hermanssonin jälkeen. Hänen emoseuransa MODO kuitenkin putosi kauden päätteeksi SHL:stä Allsvenskaniin ja sarjapudotuksen myötä Karlkvistilla olisi ollut oikeus purkaa hänen sopimuksensa. Karlkvist kuitenkin päätti tehdä huhtikuussa 2016 joukkueen kanssa kaksivuotisen jatkosopimuksen ja jatkaa MODOssa Allsvenskan-pelejään. Kaudella 2016–2017 hän jakoi tehoilla 20+18=38 joukkueen sisäisen maalipörssin voiton Henrik Björklundin kanssa ja sisäisen pistepörssin toisen sijan Emil Molinin kanssa edellään Björklund. Karlkvist jakoi Allsvenskanin maalipörssin kymmenennen sijan neljän muun pelaajan kanssa. Kaudella 2017–2018 hän oli MODOn toiseksi paras maalintekijä ja kolmanneksi paras pistemies tehoilla 16+16=32. Karlkvist voitti myös joukkueen sisäisen tehotilaston lukemalla +11. Huhtikuussa 2018 hän teki MODOn kanssa kaksivuotisen jatkosopimuksen.
Karlkvist oli kaudella 2018–2019 tehoilla 20+22=42 MODOn paras pistemies ja hän jakoi sisäisen maalipörssin voiton Henrik Björklundin kanssa. Karlkvist jakoi koko Allsvenskanin maalipörssin viidennen sijan Björklundin, Almtuna IS:n Viktor Hertzbergin ja BIK Karlskogan Fredrik Forsbergin kanssa sekä pistepörssin kuudennen sijan Karlskrona HK:ta ja AIK IF:ää edustaneen Justin Crandallin kanssa. Kaudella 2019–2020 hän oli tehoilla 30+38=68 MODO:n paras maalintekijä ja toiseksi paras pistemies koko sarjan pistepörssin voittaneen Jonathan Johnsonin jälkeen. Karlkvist jakoi Allsvenskanin pistepörssin kolmannen sijan Timrå IK:n Albin Lundinin kanssa. Hän jakoi myös 12 osumallaan sarjan ylivoimamaalipörssin voiton joukkuetoverinsa Jonathan Johnsonin kanssa.
SHL-sopimus IK Oskarshamniin
Huhtikuussa 2021 Karlkvistin sopimus MODOn kanssa purettiin, kun hänelle aukesi mahdollisuus siirtyä SHL:ään. Muutamaa päivää myöhemmin Karlkvistin vahvistettiin siirtyvän kaudeksi 2021–2022 kaksivuotisella sopimuksella IK Oskarshamnin joukkueeseen.
Ragvaldsin museoalue
Ragvaldsin museoalue on perinteinen maatila pihapiireineen vanhan Kuninkaantien reitin varrella Kirkkonummen kunnassa Suomessa.
Ensimmäiset tiedot Ragvaldsista ovat 1540-luvulta Kustaa Vaasan maakirjoissa. Viimeinen yksityinen omistaja oli Bertil Malmström (1900-1982). Hänen kuoltuaan tilakeskuksen alueesta muodostettiin kunnallinen museo Kirkkonummelle.
Historia
Ragvaldsin tila kuuluu Överbyn kylään, joka on Kirkkonummen vanhimpia tunnettuja kyliä. Kylän varhaisimmista vaiheista ei nykyisin tiedetä kovinkaan paljon. Tiedetään, että alueella on ollut asutusta jo kivikaudella, ja että sitä on viljelty 1300-luvulta lähtien. Tuolloin kylä kuului kirkkoherra Ervastille. Hänen kuoltuaan piispa Hemming määräsi alueen Turun tuomiokirkon rakennusrahastolle, jonka hallinnassa kylä pysyi viisi vuotta. Tämän jälkeen se siirtyi piispan määräyksestä Överbyn Petrus Nichilssonille ”ikuiseksi omaisuudeksi”. Seuraavan kerran Överbyn kylä esiintyy kirjallisissa lähteissä Kustaa Vaasan maakirjoissa vuodelta 1540, jolloin Ragvaldsin tila myös mainitaan ensi kerran.
Ragvaldsin ikää ei voi tarkasti määritellä lähteiden puuttuessa. On mahdollista, että tilan historia on Jöns Ragvaldsonin aikaa 1540 vanhempikin. Vanhin arkeologinen löytö on tilan alueelta löydetty kivikautinen kaksoistaltta. Nimensä tila sai Jöns Ragvaldsonin isän Ragvald-nimisen talonpojan mukaan. Ragvald-nimi juontaa juurensa muinaisskandinaavisesta erisnimestä Ragnvaldista, jonka osat merkitsevät "jumalallista neuvoa", "valtaa" ja "jumalan neuvoilla hallitsevaa".
Ragvaldsia viljeli sama suku ainakin 1500-luvulta vuoteen 1982. Tosin vuosina 1592–1625 tila oli merkitty autioksi maakirjoissa. Varmuudella ei voida sanoa oliko tila autio, sillä oli tavallista, että tila merkittiin autioksi, jos ei veroja pystytty maksamaan. Tämä ei tarkoita, etteikö tila olisi ollut asuttu. Vuosisadan vaihteessa 1700–1800 Carl Gabrielsson Öfverström oli Ragvaldsin isäntänä. Pitkään oletettiin sukulinjan sammuneen Carl Gabrielsson Öfverströmin myötä. Nykyisin kuitenkin tiedetään, että Carl Gabrielsson vaihtoi sukunimekseen Öfverström ja näin ollen sama suku piti yhä tilaa hallussaan.
Vuosi 1918 Kirkkonummella
Bertil Malmströmin lapsuuden aikaan venäläistäminen oli ankarimmillaan. Ensimmäinen maailmansota 1914–1917 keskeytti venäläistämisen. Suomessa elettiin rauhanaikaa, mutta vallankumous Venäjällä ja sen jälkimainingit vaikuttivat ratkaisevasti itsenäisen Suomen ensimmäisiin vuosiin. Kirkkonummen suojeluskunta Sigurdskåren perustettiin 25.1.1918 eläinlääkäri Åströmin ja tuomari Palmgrenin toimesta. Vanhempi veli Gustav Malmström oli aktiivinen Sigurdskårenin jäsen, kun taas Bertil ei kuulunut suojeluskuntaan. Tammikuun lopussa punaiset toivat tykkinsä Ragvaldsin pelloille ja ampuivat sieltä kohti valkoisten tukikohtaa Sigurdsissa. Suojeluskunta joutui perääntymään metsien kautta rannikkoa kohti. Epäonnistunut hyökkäys Mac Elliottin linnoitukseen Mäkiluotoon johti 500 miehen vangitsemiseen. Osa onnistui pakenemaan, mutta heidät vangittiin uudestaan myöhemmin ja vietiin Helsinkiin Svenska Reallyceumiin tilapäiseen vankilaan. Gustav lähetti vankilastaan Helsingissä Bertilille kortteja, joissa hän neuvoi tilan hoidossa. Gustav vapautettiin 14.4 1918 ja hän palasi kotitilalleen. Saman vuoden lopussa Gustavin ja Bertilin isä Fredrik Wilhelm Malmström kuoli, ja tila jäi jakamattomana perillisille. Amanda Malmström kuoli 1938, jolloin Gustav ja Bertil perivät tilan. Gustav oli jo 1917 ostanut itselleen tilasta osan, Lustbackan, ja asui siellä vaimonsa kanssa, kun taas Bertil jäi kotitilalle.
Rakennukset ja näyttelyt
Tilan rakennukset ovat peräisin pitkältä ajalta. Päärakennus ja luhtiaitta rakennettiin 1812-20, kun taas riihi, viljavarasto ja maakellari ovat mahdollisesti 1700-luvulta. Tilaa halkovan tien pohjoispuolella sijaitseva navetta ja eteläpuoleinen pieni piharakennus ovat 1900-luvun alusta. Puimala ja vaunuvaja rakennettiin vuokra-ajan jälkeen 1950-luvulla.
Renkitupa
Päärakennuksen vieressä oleva harmaa renkitupa on peruskorjattu toimintatilaksi, jossa voidaan järjestää toimintaa pienille ryhmille. Renkituvassa järjestetään tilauksesta museopajoja pienille ryhmille, esim. koulujen ja päiväkotien lapsiryhmille. Museopajojen teemoina ovat mm. "Kasvikaverit", "Miten ennen asuttiin" ja "Mistä vaatteet tulevat". Renkitupa toimii Kasvitarhan Ystävien toiminnan tukikohtana.
Eliasvillan
Överbyntien pohjoispuolella, hieman länteen päin sijaitsee Eliasvillan. Eliasvillan on syytinkitupa, jonka rakensi Bertil Malmströmin setä Elias 1800-luvun lopulla. Vuokrakauden aikana Eliasvillanin ulkorakennus muutettiin asunnoksi. Hataran hirsirakennuksen seinät on vuorattu pahvilla ja tapeteilla, joissa on paloja venäjänkielisistä lehdistä. Sähköt vedettiin lähistöllä kasvavien puiden kautta ja joissa on yhä nähtävissä jäänteitä vedoista. Rakennuksessa ja sen pihapiirissä voi tutustua alueen evakuointiin, elämään vuokrakauden aikana ja tunnelmiin alueen palautuksen yhteydessä Porkkalan vuokrakauden näyttelyssä, mikä koostuu vanhoista esineistä, valokuvista ja asiakirjoista.
Kurkistusnäyttely
Ragvaldsin museoalueen erikoisuutena on ympärivuorokautinen Kurkistusnäyttely. Navetan ikkunoista kurkistamalla voi nähdä kaksi vuokrakaudelta peräisin olevaa maalausta.
Kulttuurimaisema
Ragvaldsin museoalueella suositaan perinteiseen maatalousympäristöön liittyvää kasvillisuutta. Pihapiirissä kasvaa vanhoja koristekasveja sekä kulttuurin seuralaiskasveja. Tien pohjoispuolinen keto riihen edustalla pyritään elvyttämään täyteen kukkaloistoonsa. Piennarkasvit, kuten mäkitervakko ja matarat, antavat väriä Överbyntien varteen. Lammashakaa pidetään avoimena raivaamalla vesakkoa, siten puistometsän kasvillisuus pysyy monipuolisena.
Kasvitarhassa päärakennuksen eteläpuolella esitellään vanhoja viljelykasveja sekä hyötykasveja. Vuosittain vaihtelevassa kasvilajistossa on erilaisia ravintokasveja sekä mauste- ja lääkeyrttejä ja kuitu- ja värjayskasveja.
Luontopolku
Ragvaldsin luontopolku esittelee kulttuurimaisemaa vanhan maatilan ympäristössä. Luontopolkuun voi tutustua omatoimisesti koska tahansa luontopolun esitteen avulla.
Haris Ibrahimovic
Haris Ibrahimovic (s. 17. helmikuuta 1998) on suomalainen jalkapalloilija, joka edustaa Kakkosessa pelaavaa Tampere Unitedia. Hän on pelipaikaltaan laitahyökkääjä, ja pystyy pelaamaan molemmilla laidoilla. Ibrahimovic edusti juniorivuosinaan Tampereen Ilvestä ja HIFK:ta, ja pelasi ensimmäiset aikuisten pelinsä Suomessa näiden seurojen kakkosjoukkueissa Kolmosen tasolla. Ibrahimovic on edustanut myös Israelin pääsarjassa pelaavaa FC Ashdodia kahdessa Toto Cupin ottelussa.
Mercedes F1 W04
Mercedes F1 W04 oli saksalaisen Formula 1 -tiimi Mercedeksen käyttämä auto kaudella 2013. Autolla kilpailivat saksalainen Nico Rosberg ja brittiläinen Lewis Hamilton.
Armen Gilliam
Armen Louis Gilliam (etunimi synt. Armon, 28. toukokuuta 1964 Pittsburgh, Pennsylvania – 5. heinäkuuta 2011 Collier, Pennsylvania) oli yhdysvaltalainen koripalloilija ja maailmanmestari, joka pelasi NBA:ssa vuosina 1987–2000.
Isona laitahyökkääjänä pelanneen Gilliamin varasi NBA:han vuoden 1987 varaustilaisuudessa toisella vuorolla Phoenix Suns. 13 vuoden pituisella NBA-urallaan Gilliam pelasi Sunsin lisäksi Charlotte Hornetsissa, Philadelphia 76ersissä, New Jersey Netsissä, Milwaukee Bucksissa ja Utah Jazzissa. Kaudella 1987–1988 hänet valittiin tulokkaiden tähdistöjoukkueeseen.
Gilliam pelasi myös Yhdysvaltain maajoukkueessa, jossa hän voitti maailmanmestaruuden Espanjan vuoden 1986 kisoista.
Gilliam kuoli 5. heinäkuuta 2011 Pittsburghin lähellä Collierissa. Hän lyyhistyi kentälle koripalloa pelatessaan. Gilliam kuljetettiin sairaalaan, missä häntä ei enää onnistuttu elvyttämään.
Carlos Borja
Carlos Borja Morca (23. toukokuuta 1913 Guadalaraja – 25. marraskuuta 1982 Guadalaraja) oli meksikolainen koripalloilija ja olympiamitalisti.
Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Víctor Borja.
Jf
Jf tarkoittaa seuraavia:
Painin Euroopan-mestaruuskilpailut 2006
Painin Euroopan-mestaruuskilpailut 2006 järjestettiin Moskovassa 25.–30. huhtikuuta 2006. Kilpailujen ohjelmassa olivat kreikkalais-roomalainen paini, vapaapaini ja naispaini.
Sälepyrstökolibri
Sälepyrstökolibri (Eupherusa eximia) on neotrooppisen alueen kiitäjälintu. Sen esiintymisalue käsittää Meksikon itä- ja kaakkoisosat ja sieltä etelään Nicaraguan keskiosiin, Costa Ricaan ja Länsi-Panamaan. Lajista tunnetaan kolme alalajia. Adolphe Delattre kuvaili lajin holotyypin Guatemalan Cobánista vuonna 1843.
Alainen Ruokepuolinen
Alainen Ruokepuolinen on Keski-Suomessa Jyväskylässä Karakulman kylän lähellä sijaitseva järvi. Järvi on yksi kolmesta Ruokepuolisesta.
Maantietoa
Järven pinta-ala on 2,5 hehtaaria, se on 300 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 132,3 metriä mpy.
Helton
Helton da Silva Arruda (s. 18. toukokuuta 1978 São Gonçalo) on brasilialainen jalkapalloilija, pelipaikaltaan maalivahti. Hän on pituudeltaan 189-senttimetrinen. Hän edusti Portugalin pääsarjassa 11 kauden ajan FC Portoa sekä muutaman kauden União Leiriaa.
Helton nousi FC Porton ykkösmaalivahdiksi ensimmäisellä kaudellaan vuodenvaihteen 2005–2006 jälkeen syrjäyttäen uransa loppupuolella olleen pitkäaikaisen maajoukkuemaalivahdin Vítor Baían. Helton pysyi ykkösmaalivahtina maaliskuuhun 2014 saakka, kunnes akillesjännevamma keskeytti hänen pelaamisensa vuoden ajaksi. Hän pelasi FC Porton joukkueessa 232 Portugalin liigan ottelua ja voitti seitsemän Portugalin liigamestaruutta sekä neljä Portugalin cupia, joskin hän pelasi vain kahdessa näistä cup-finaaleista. Porto voitti kaudella 2010–2011 Eurooppa-liigan, ja Helton pelasi joukkueensa kaikki 15 ottelua.
Helton oli Brasilian ykkösmaalivahti Sydneyn olympialaisissa 2000 ja pelasi kolme alkulohko-ottelua sekä tappiollisen puolivälieräottelun Kamerunia vastaan. Hän pelasi Brasilian A-maajoukkueessa kolme ystävyysottelua marraskuusta 2006 kesäkuuhun 2007. Hän oli varamaalivahtina Copa Américassa 2007, kun Brasilia voitti mestaruuden.
Henkilökohtainen oppimisympäristö
Henkilökohtainen oppimisympäristö on oppimisympäristö, jossa oppilas hallitsee omaa oppimistaan. Henkilökohtaisessa oppimisympäristössä:
Henkilökohtainen oppimisympäristö voi muodostua yhdestä tai useammasta alijärjestelmästä: se voi olla sovellusohjelma yhdellä koneella tai www-pohjainen sovellus.
Henkilökohtaiseen oppimisympäristöön voidaan integroida monia "Web2.0"-teknologioita kuten blogeja, wikejä, RSS-syötteitä, Twitter, Facebook. Stephen Downes on kuvannut henkilökohtaista oppimisympäristöä näin "... yksi noodi nettisisällöissä, yhdistettynä muiden opiskelijoiden käyttämiin noodeihin ja sisällöntuotantojärjestelmiin. Tulos ei ole instituution ylläpitämä järjestelmä, vaan henkilökohtainen oppimiskeskus, jossa sisältöjän uudelleenkäytetään ja -järjestetään opiskelijan omien tarpeiden ja mielenkiinnon mukaan. Tulos ei todellakaan ole yksittäinen sovellus, vaan kokoelma yhteensopivia sovelluksia, kyseessä on ympäristö, ei niinkään järjestelmä."
Henkilökohtainen oppimisympäristö on varsin uusi termi. Se tuo viimeisen näkökulman E-oppimiseen, jonka juuret juontavat vanhoihin järjestelmiin kuten Colloquia, ensimmäiseen peer-to-peer www-palveluun ja Ali Jafarin Epsilen-ympäristön ilmiöön ja Dave Toshin sekä Ben Werdmullerin Elgg-järjestelmään ja Pebble Learningin kehittämään PebblePADiin. Nämä vaihtoehtoiset järjestelmät kehitettiin samaan aikaan oppimisjärjestelmän Learning Management System, joka on institutionaalisesti keskitetty oppimisen näkökulmasta toisin kuin PLE.
Korpraalikolibri
Korpraalikolibri (Eupherusa poliocerca) on Meksikon kotoperäinen kiitäjälintu. Sen esiintymisalue käsittää maan eteläosan Tyynenmeren puoleista Guerreroa ja Oaxacan länsiosia. Daniel Giraud Elliot kuvaili lajin holotyypin Oaxacan Putlasta vuonna 1871.
Patrik Ringborg
pienoiskuva|Patrik Ringborg vuonna 2016. Patrik Ringborg (1. marraskuuta 1965) on ruotsalainen kapellimestari.
Hän on johtanut yli 80 oopperaa, erikoistunut etenkin Wagnerin ja Straussin musiikkiin.
Maggi
Maggi tarkoittaa muuan muassa seuraavaa:
SmartLynx Airlines
thumb|275px|SmartLynx Airlinesin Airbus A320 -lentokone Riian lentoasemalla. SmartLynx Airlines on tilauslentoyhtiö, jonka kotipaikka on Riian lentoasema Latviassa. Se operoi erityisesti lyhytkestoista tilauslentoliikennettä, esimerkiksi jos jonkun lentoyhtiön kone on mennyt epäkuntoon, yhtiö voi vuokrata korvaavan koneen SmartLynx Airlinesiltä. Yhtiö operoi myös bisnes- ja VIP-lentoja.
Historia
Lentoyhtiö perustettiin vuonna 1992 nimellä LatCharter, ja se aloitti toimintansa vuonna 1993. Yhtiö perustettiin liikennöimään tilauslentoja Riiasta, ja se aloitti toimintansa vuokratulla Tupolev Tu-134B -koneella. Vuoden 2008 syksyllä yhtiön nimeksi vaihtui SmartLynx Airlines.
Laivasto
Yhtiön laivasto koostuu seuraavista lentokoneista :
HMCS Magnificent
HMCS Magnificent oli Britannian kuninkaalliselle laivastolle valmistettu ja Kanadan ostama Majestic-luokan lentotukialus.
Valmistus
Alus siirrettiin valmistuessaan Kanadan laivastolle korvaamaan Colossus-luokan lentotukialus HMCS Warrior. Alus oli useassa eri tehtävässä sekä lentokonein että helikopterein varustettuna lentotukialuksena.
Palvelus
Laivaston ollessa harjoituksissa 20. maaliskuuta 1949 Karibianmerellä 32 Magnificentin lentokoneiden käsittelijää kieltäytyi aamun siivouspalveluksesta erilaisiin epäkohtiin vedoten. Aluksen kapteeni pyrki maltilliseen ongelmanratkaisuun keskustellen epäkohdista ja välttäen kutsumasta tapahtumaa kapinaksi, joka olisi aiheuttanut siihen osallistuneille vakavia seurauksia.
Lähes samanaikaisesti vastaava tilanne syntyi HMCS Crescentillä Nanjingissa Kiinassa ja HMCS Athabaskanilla Manzanillossa Meksikossa. Niidenkin kapteenit pyrkivät maltilliseen tilanteen ratkaisemiseen.
Alus osallistui Suezin kriisiin kuljettamalla alueelle joukkoja ja kalustoa. Alus siirsi sinne muun muassa suurimman osan kanadalaisista rauhanturvaajista ja heidän kalustostaan.
Alus poistettiin 1956 palveluksesta ja palautettiin seuraavana vuonna Kuninkaalliselle laivastolle. Alus sijoitettiin reserviin ja romutettiin 1965.
Luettelo Vilho Lammen teoksista
Luettelo Vilho Lammen teoksista sisältää Vilho Lammen maalauksia ja piirustuksia. Luettelon teokset ovat kronologisessa järjestyksessä niiden teokoajan mukaan.
Suurin kokoelma teoksia on Oulun taidemuseossa. Kansallisgalleriassa on 13 teosta. Vilho Lampi -museossa Limingassa on noin 30 teosta, sekä kokoelma Lammen esineistöä. Teoksia on myös yksityiskokoelmissa ja Kalevan taidekokoelmassa. Turun taidemuseossa on yksi, sekä Helsingin taidemuseon Bäcksbackan kokoelmassa yksi Vilho Lammen teos.
Siivoustyön mitoitus
Siivoustyön mitoitus eli siivousmitoutus on työmenetelmä- ja työaikatutkimukseen (aikastandardi) perustuvaa siivoustyön määrälaskentaa.
Mitoituksessa lasketaan tilojen siivoukseen tarvittava aika (standardiajat). Mitoituksen avulla määritellään henkilöstön tarve. Mitoituksen pohjalta määritellään työntekijöiden alueet, tarvittava välineistö ja lasketaan siivoukselle hinta. Mitoituksen yhteydessä arvioidaan ja kehitetään kohteen siivousohjelma tarkoituksenmukaisimmaksi.
Siivoustyön mitoitus tehtiin 1980-luvulle asti käsin laskemalla ja sen jälkeen sovellusohjelman esim. 2000-luvulla yleistyneen ATOP-mitoitusohjelman avulla.
Blue Diamonds
Blue Diamonds esiintyi myös Suomessa maaliskuussa 1961 Expo-hallissa.
BCC
BCC voi tarkoittaa seuraavia:
Barbate
Barbate on kunta Cádizin maakunnassa Andalusiassa Espanjassa. Se sijaitsee Barbate-joen suulla lähellä Trafalgarinniemeä. Barbatesta länteen sijaitsee La Breñan luonnonpuisto.
Barbaten väkiluku on noin 23 000 (2015).
Kalastus
Barbate on vanha kalastajakaupunki, jossa on pyydetty perinteisesti tonnikalaa. Kalastusalue on yltänyt Marokon aluevesille, mutta vuonna 2012 EU ei jatkanut tätä sallivaa sopimusta.
Etelä-Hamgyeong
Etelä-Hamgyeongin maakunta (, hanja 咸鏡南道, McCune‑Reischauer Hamgyŏngnam-do) on yksi Pohjois-Korean maakunnista. Se sijaitsee maan itäosassa Japaninmeren rannikolla. Etelä-Hamgyeongissa on vuoden 2008 väestönlaskennan mukaan 3 066 013 asukasta ja sen pinta-ala on 18 970 neliökilometriä. Maakunnan pääkaupunki on Hamheung.
Aluejako
Etelä-Hamgyeongin maakunta jakautuu kolmeen kaupunkiin (si), kahteen suuralueeseen (gu ja jigu) ja 15 piirikuntaan (gun).
Tongue N’ Cheek
Tongue N’ Cheek on englantilaisen grime-laulaja Dizzee Rascalin neljäs studioalbumi, jonka julkaisi hänen oma levy-yhtiönsä Dirtee Stank ja Liberation Music 20. syyskuuta 2009. Albumi on tähän mennessä Rascalin menestynein, sitä on myyty 300 tuhatta kopiota ja se on saavuttanut platinastatuksen.
Albumi eroaa muista Rascalin albumeista ottamalla paljon vaikutteita pop ja dance-musiikista, siinä esiintyy kuitenkin Rascalille tyypillinen grime-flow. Albumia mainostaakseen Rascal ja Ben Drury suunnitteli kengät Nikelle, jotka julkaistiin samaan aikaan kuin albumikin.
Víctor Borja
Víctor Hugo Borja Morca (18. heinäkuuta 1912 Guadalaraja – 8. marraskuuta 1954 ) oli meksikolainen koripalloilija ja olympiamitalisti.
Borja voitti Meksikon maajoukkueessa olympiapronssia Berliinissä 1936. Samaan joukkueeseen kuului myös hänen veljensä Carlos Borja. Borja teki itsemurhan.
Douglas Hurley
Douglas "Doug" Gerald Hurley (s. 21. lokakuuta 1966 Endicott, New York (osavaltio), Yhdysvallat) on NASAn astronautti. Hän osallistui 15.–31. heinäkuuta 2009 ensimmäiselle avaruussukkulalennolleen STS-127 avaruussukkula Endeavourin pilottina. Hän toimi myös 8. heinäkuuta 2011 laukaistun viimeisen avaruussukkulalennon STS-135:n pilottina. 30. toukokuuta 2020 - 2. elokuuta Hurley toimi Crew Dragon Demo-2 -lennon miehistössä yhdessä Bob Behnkenin kanssa. Demo-2 oli ensimmäinen miehitetty lento Yhdysvalloista sitten STS-135:n
Hurley suoritti insinöörintutkinnon (B.S.E., civil engineer) Tulanen yliopistossa 1988. Tämän jälkeen hän liittyi Yhdysvaltain merijalkaväkeen, missä hän sai lentokoulutuksen. Hän on ensimmäinen Yhdysvaltain merijalkaväen lentäjä, joka on lentänyt F/A-18 E/F Super Hornetia. Hurleyllä on yli 4000 lentotuntia 25 lentokoneella.
Hänet valittiin astronauttikoulutukseen heinäkuussa 2000. Hurley on naimisissa astronautti Karen Nybergin kanssa ja hänellä on yksi lapsi.
Lentohistoria
Hurleyn nimitys SpX-DM2-lennon miehistöön julkaistiin 3. elokuuta 2018. Kyseessä on Crew Dragon -aluksen ensimmäinen miehitetty lento ja sertifiointi operationaaliseen käyttöön. Kyseessä on myös ensimmäinen miehitetty avaruuslento Yhdysvalloista sitten lennon STS-135 vuonna 2011.
Mikael Andersson (jääkiekkoilija, 1966)
Bo Mikael Andersson (s. Ruotsi) on pelaajauransa lopettanut ruotsalainen jääkiekkoilija. Andersson pelasi NHL:ssä 16 kauden aikana viidessä eri seurassa yhteensä 761 runkosarjaottelua. Hän on pelannut Ruotsin maajoukkueessa kuusissa aikuisten arvokilpailuissa ja oli mukana voittamassa vuonna 1992 jääkiekon maailmanmestaruutta.
Ura
Andersson pelasi juniorina jääkiekkoa Västra Frölundassa, jossa hän pelasi myös ensimmäisen miesten pääsarjaottelunsa kaudella 1982–1983. Hän edusti Ruotsia kolmesti alle 20-vuotiaiden maailmanmestaruuskilpailuissa vuosina 1984, 1985 ja 1986. Vuonna 1984 hänet valittiin Ruotsin vuoden junioriksi. Kesällä 1984 Buffalo Sabres varasi Anderssonin NHL:n varaustilaisuuden ensimmäisellä kierroksella vuorolla 18. Andersson lähti syksyllä 1984 Buffalon harjoitusleirille, mutta hän ei mahtunut joukkueeseen ja Buffalo lähetti hänet takisin Ruotsiin. Syksyllä 1985 hän palasi Buffalon harjoitusleirille ja tällä kertaa hän mahtui Buffalon joukkueeseen. Ensimmäiset neljä kautta hän pelasi sekä Buffalossa, että seuran farmijoukkue Rochester Americansissa. Rochesterissa hän voitti AHL:n mestaruuden eli Calder Cupin vuonna 1987. Vuonna 1989 Andersson siirtyi Hartford Whalersiin, jossa hän pelasi kolme kautta. Hartfordissa Andersson pelasi farmijoukkueessa enää vain kaudella 1990–1991, jolloin voitti toistamiseen Calder Cupin.
Andersson teki kesäkuussa 1992 neljän vuoden sopimuksen Tampa Bay Lightningin kanssa. Hän pelasi seurassa seitsemän kautta maaliskuuhun 1999, jolloin Tampa myi hänet Philadelphia Flyersiin. Philadelphiassa Andersson pelasi kuitenkin vain vuoden, sillä seura myi hänet helmikuussa 2000 New York Islandersiin, josta Philadelphia sai vaihdossa Gino Odjickin. Keväällä 2000 Andersson lopetti NHL-uransa ja palasi Ruotsiin, jossa pelasi vielä kolme kautta Västra Frölundassa. Viimeisellä kaudellaan 2002–2003 hän voitti seurassa Ruotsin mestaruuden. Jääkiekkouran jälkeen Tampa nimitti hänet kykyjenetsijäksi vuonna 2003.
Andersson pelasi Ruotsin maajoukkueessa syksyllä 1991 Kanada-cupissa ja vuosina 1992, 1993 ja 1994 maailmanmestaruuskilpailuissa. Hän on lisäksi pelannut maajoukkueessa vuoden 1996 maailmancupissa ja Naganon olympialaisissa vuonna 1998.
Edith von Bonsdorff
Edith Helena von Bonsdorff (o.s. Andersen; 24. huhtikuuta 1890 Ringsted, Tanska – 19. huhtikuuta 1968) oli tanskalais-suomalainen tanssitaiteilija ja koreografi.
Mikael Andersson (jääkiekkoilija, 1966)
Ura
Anderssonin isä on jääkiekkoilija Ronny Andersson. Anderssonilla on myös kaksi veljeä, jääkiekkoilijat Thomas Andersson ja Niklas Andersson.
Edith von Bonsdorff
Elämäkerta
Edith von Bonsdorff oli alkuaan tanskalainen, mutta hän meni naimisiin suomalaisen kanssa. Hänen ensiesiintymisensä Suomessa oli vuonna 1919 yhdessä ruotsalaisen tanssijan ja koreografin Jean Börlinin kanssa. Seuraavilla vuosikymmenillä hän piti Helsingissä monia tanssiesityksiä ja teki ainakin yhden esityskiertueen vuonna 1925, yhdessä Kaarlo Erosen kanssa. 1920-luvulla von Bonsdorff oli jonkin aikaa kiinnitettynä myös Pariisin Les Ballets Suédois -balettiin. Siellä hän esiintyi muun muassa Francis Picabian librettoon perustuneessa avantgarde-baletissa Relâche, johon musiikin oli säveltänyt Erik Satie. Hän vieraili vuonna 1926 myös Suomen kansallisbaletin Šeherazade-baletissa, jossa hänen parinaan oli balettimestari George Gé.
Vuonna 1936 remontin jälkeen uudelleen avatun Svenska Teaternin avajaisohjelmistona olleen Peer Gynt -baletin koreografiasta vastasi von Bonsdorff. Vuonna 1951 von Bonsdorff laati koreografian Kansallisbaletin esittämään Salome-balettiin, joka oli ollut hänen suosikkiteoksiaan jo 1920-luvulla.
Jj
Jj tarkoittaa seuraavia:
Henkilöt
Jj on seuraavan henkilön nimi:
Edith von Bonsdorff
Elämäkerta
Von Bonsdorff esiintyi myös Yrjö Nybergin ohjaamassa pitkässä elokuvassa Sano se suomeksi (1931). Vuonna 1961 von Bonsdorff sai ansioistaan Pro Finlandia -mitalin.
Hänen puolisonsa oli professori Per Adolf von Bonsdorff.
Keskinen Ruokepuolinen
Keskinen Ruokepuolinen on Keski-Suomessa Jyväskylässä Karakulman kylän lähellä sijaitseva lampi. Järvi on keskimmäinen kolmesta samannimisestä järvestä.
Maantietoa
Lammen pinta-ala on 1,4 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 135,5 metriä mpy.
JL
JL voi tarkoittaa seuraavia:
Michael May
Michel "Michael" May (s. 18. elokuuta 1934 Stuttgart, Saksa) on entinen sveitsiläinen Formula 1 -kuljettaja. Hän osallistui kolmeen Formula 1 -osakilpailuun kilpaillen Lotuksesta muunnellulla Scuderia Colonia -autolla. Hän oli 11. Ranskan GP:ssä ja keskeytti Monacon GP:ssä. Hän lopetti uransa Saksan GP:n harjoituksissa sattuneen onnettomuuden jälkeen ja ryhtyi insinööriksi kehittäen uudistetun polttoainesysteemin Porschelle ja Ferrarille.
Severobaikalsk
Severobaikalsk on kaupunki Burjatian tasavallassa Venäjällä. Se sijaitsee Baikaljärven rannalla lähellä järven pohjoispäätä Tuja-joen suulla, noin 440 km linnuntietä Ulan-Udesta pohjoiseen. Kaupungin läpi kulkee Baikalin–Amurin rautatie. Asukkaita on 25 400 henkeä (vuonna 2009). Kaupunki on Pohjois-Baikalin piirin ympäröimä, muttei kuulu hallinnollisesti piiriin.
Paikkakunta on syntynyt 1970-luvulla Baikalin–Amurin rautatien rakentamisen yhteydessä. Vuonna 1980 siitä tuli kaupunki. Nykyään Severobaikalskissa toimii rautatieliikenne- ja puunhankintayrityksiä sekä kalatehdas.
Conquer Records
Conquer Records on brittiläinen levy-yhtiö.
Joshua Morrow
thumb|Joshua Morrow näyttelijäkollegansa [[Sharon Casen kanssa Monte Carlon televisiofestivaaleilla vuonna 2013.]] Joshua Morrow (s. 8. helmikuuta 1974 Juneau, Alaska) on yhdysvaltalainen näyttelijä. Hänet tunnetaan Nicholas Newmanin roolista televisiosarjassa Tunteita ja tuoksuja, jossa hän on esiintynyt vuodesta 1994. Hän oli vuosina 1996–2000 viidesti ehdolla Emmy-palkinnon saajaksi. Hän voitti kaksi Soap Opera Digest -palkintoa vuosina 1996 ja 2001.
Morrow on ollut vuodesta 2001 naimisissa Tobe Keeneyn kanssa. Parilla on kolme lasta.
Dido-luokka (risteilijä)
Dido-luokka oli Britannian Kuninkaallisen laivaston ilmatorjuntaristeilijä luokka, johon kuului kuusitoista alusta, joista kuuden valmistaminen keskeytettiin havaittujen muutostarpeiden vuoksi. Näistä kuudesta HMS Argonaut oli kuitenkin jo liian pitkälle rakennettu, ja sen muutostyöt peruutettiin. Näin syntyi luokkaan kaksi alaluokkaa: Dido-luokka ja Bellona-luokka eli paranneltu Dido-luokka.
Dido-luokka
thumb|250px|Dido-luokan risteilijä HMS Dido. Varsinaiseen Dido-luokkaan kuului yksitoista alusta. Luokan alukset oli varustettu puoliautomaattisilla 5,25 tuuman tykeillä. Voimansiirrolla varustetut asennukset mahdollistivat jopa 70 asteen korotuskulman käytön. Uusien tykkitornien hidas toimitus aiheutti alusten pääaseistuksen moninaisuuden.
Alusten kylkipanssarointi oli 3-tuumainen ja kansi tuumainen konehuoneiden kohdalta. Peräsin oli suojattu samoin tuumaisella panssarilla. Ammusvarastot oli suojattu 2 tuuman kansipanssaroinnilla. Tykkitornien seinän paksuus oli 0,5 tuumaa.
Bellona- eli paranneltu Dido-luokka
thumb|250px|Dido-luokan risteilijä HMS Argonaut. Vaikka kuuden vuoden 1939 hätäohjelmaan kuuluneen Dido-luokan risteilijän rakentaminen oli keskeytetty niin keskustelu mahdollisista muutoksista alusten vakavuuden parantamiseksi käyttöön otetuista aluksista saatujen kokemusten pohjalta jatkettiin. Vakavuuden parantamiseksi oli Q-torni poistettava, mutta muutokset olivat todellisuudessa paljon suurempia.
Q-tornin poisto mahdollisti moniputkisen ilmatorjunta-aseen sijoittamisen sillan etupuolelle, mikä mahdollisti omalta osaltaan sillan korkeuden laskemisen, mikä paransi vakavuutta entisestään. Lisäksi siltaa siirrettiin eteenpäin, joka mahdollisti savutorven asentamisen suoraan sekä sen mataloittamisen. Edelleen aluksen sisätila ratkaisuja muutettiin ottamalla huomioon saadut kokemukset.
Muutokset kohdistettiin viiteen alukseen, koska HMS Argonautin rakentaminen oli liian pitkällä, jotta sen muuttaminen olisi ollut mielekästä. Kaikki alukset rakennettiin myös toimimaan tarvittaessa lippulaivoina tekemällä sillalle tehtävän edellyttämät tilat.
Aluksiin lisättiin 3/4 tuuman sirpalesuojaus ammusvarastojen sekä sillan ympärille. Alusten koneet olivat vastaavat kuin varsinaisessa Dido-luokassa. Aseistuksessa oli kolme neliputkista kaksinaulaista ja kuusi kaksiputkista sähkötoimista 20 millimetrin ilmatorjuntatykkiä.
Polarkreis 18
thumb|Polarkreis 18 Polarkreis 18 on saksalainen rockyhtye, joka nousi kuuluisuuteen kappaleellaan "Allein, allein". Saksassa Polarkreis 18 on yksi maan tunnetuimmista yhtyeistä, mutta Suomessa kokoonpano on jäänyt varsin tuntemattomaksi.
Ryhmä on lähtöjään Dresdenistä.
Alfonso Rojo de la Vega
Alfonso Rojo de la Vega (3. syyskuuta 1895 Culiacán – 11. toukokuuta 1967) oli meksikolainen koripallovalmentaja ja jalkapallovalmentaja. Hän valmensi Meksikon koripallomaajoukkueen olympiapronssille Berliinissä 1936 ja maan jalkapallomaajoukkuetta Amsterdamin kesäolympialaisissa 1928.
Michel Temer
Michel Miguel Elias Temer Lulia ( portugali ääntäminen:  <span class="IPA" title="Representation in the International Phonetic Alphabet (IPA)">[miˈʃɛw miˈɡɛw eˈliɐs ˈtẽmeɾ luˈliɐ] ; s. 23. syyskuuta 1940) on brasilialainen asianajaja ja poliitikko, joka oli Brasilian presidentti vuosina 2016–2018. Hän nousi presidentiksi edellisen presidentin Dilma Rousseffin jouduttua virkasyytteen kohteeksi ja oli virassa vuoden 2018 loppuun. Temer valittiin virkaan vuoden 2010 vaaleissa, joissa hän oli työväenpuolueen (MDB) ehdokas presidenttiehdokas Dilma Rousseffin rinnalla.
Temerille siirrettiin 12. toukokuuta 2016 tilapäisesti presidentin valtuudet ja tehtävät presidentti Rousseffin odottaessa virkarikosoikeudenkäyntiä. Oikeus tuomitsi Rousseffin erotettavaksi virastaan, ja Temer nousi presidentiksi 31. elokuuta 2016.
Varhainen elämä ja koulutus
Temer on syntynyt Tietessä, São Paulon osavaltiossa. Hänen vanhempansa  muuttivat Brasiliaan Libanonista vuonna 1925.
Temer on suorittanut oikeustieteen kandidaatin tutkinnon São Paulon yliopistossa ja väitellyt tohtoriksi São Paulon katolisesta yliopistosta 1974. Hän on toiminut valtion syyttäjänä ja kaksi kertaa osavaltion turvallisuudesta vastaavana valtiosihteerinä. Hän on valtiosääntöoikeuden  professori ja on kirjoittanut lukuisia kirjoja aiheesta.
Ura
Vuodesta 1987 Temer palveli kuusi peräkkäistä toimikautta Edustajainhuoneessa, ja toimi kolmeen kertaan sen puhemiehenä. Temer oli myös jäsenenä vuoden 1988 Kansallisessa perustuslakia säätävässä kokouksessa, joka valmisteli nykyisen Brasilian perustuslain.
Hänellä on viisi lasta, joista kolme on hänen ensimmäinen vaimonsa Maria kanssa, yksi suhteesta toimittajan kanssa, ja yhden äiti on hänen nykyinen vaimonsa Marcela, joka on miestään 42 vuotta nuorempi.
Kurkisto
Kurkisto on noin seitsemäntoista hehtaarin laajuinen järvi Kirkkonummen pohjoisosassa. Se on varsin rehevä, vähähumuksinen ja saareton. Kurkiston tila on arvioitu hyväksi. Ympäristössä on metsää, peltoaukeita ja asutusta.
Kurkiston läheisyydessä on useita järviä ja lampia: etelässä Särkijärvi ja Tampaja, lännessä Hepari, pohjoisessa Kaljärvi ja idässä Haapajärvi. Kurkiston etäisyys Kirkkonummen keskustasta on noin neljätoista kilometriä pohjoiseen; etäisyys Helsingin keskustasta on noin 30 kilometriä länsiluoteeseen. Kirkkonummen pohjoisin taajama, Veikkola, sijaitsee välittömästi Kurkiston pohjoispuolella.
Kööpenhaminan kriteerit
Kriteerit ovat:
Pohjois-Hamgyeong
Pohjois-Hamgyeongin maakunta (, hanja 咸鏡北道, McCune‑Reischauer Hamgyŏngbuk-to) on yksi Pohjois-Korean maakunnista. Se sijaitsee maan koillisosassa Kiinan rajalla Japaninmeren rannikolla. Pohjois-Hamgyeongissa on vuoden 2008 väestönlaskennan mukaan 2 327 362 asukasta ja sen pinta-ala on 17 570 neliökilometriä (mukaan lukien Raseonin erityisasemassa oleva kaupunki). Maakunnan pääkaupunki on Cheongjin.
Aluejako
Pohjois-Hamgyeongin maakunta jakautuu kolmeen kaupunkiin (si) ja 12 piirikuntaan (gun).
Matti Helin (jääkäri)
Matti Sakari Helin (1. maaliskuuta 1897 Nousiainen – 4. toukokuuta 1919) oli suomalainen jääkärivänrikki. Hänen vanhempansa olivat kirkkoherra August Edvard Helin ja Emma Josefina Johanna von Becker.
Opinnot
Helin kävi kuusi luokkaa Turun suomalaista lyseota.
Jääkärikausi
Helin liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 19. kesäkuuta 1916, josta hänet siirrettiin pataljoonan haupitsipatteriin 6. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella.
Suomen sisällissota
thumb|350px|Pietarsaaren tykistökoulun oppilaille esitellään tykkikalustoa jääkärien ja jääkärimajuri Lauri Malmbergin johdolla. Helin astui Suomen armeijan palvelukseen vääpelinä 7. helmikuuta 1918 ja saapui Suomeen aselaivoja seuranneen etukomennuskunnan mukana 18. helmikuuta 1918. Suomen sisällissodan valkoisten joukkoihin hänet sijoitettiin Pietarsaaren tykistökouluun, josta hänet siirrettiin 1. maaliskuuta 1918 Pietarsaaressa järjestetyn patterin kera Karjalan ryhmään, missä patteri liitettiin Karjalan tykistön 5. patteriksi. Tässä joukossa hän osallistui taisteluihin Ahvolan rintamalohkolla, missä hän myös haavoittui pahoin 24. maaliskuuta 1918.
Sisällissodan jälkeinen aika
Haavoista parannuttuaan Helin astui takaisin palvelukseen 13. helmikuuta 1919 ja hänet sijoitettiin Kenttätykistörykmentti 3:een, mistä hänet komennettiin 1. huhtikuuta 1919 Sotaministeriön taisteluvälineosastolle, josta hän erosi vain liittyäkseen Karjalan (Aunuksen) vapaaehtoiseen retkikuntaan. Retkikunnassa hän toimi 1. rykmentin kenttäpatterin jaosjohtajana ja otti jaosjohtajana osaa taisteluihin Vitelessä, Tuuloksessa ja Aunuksenkaupungissa, missä hän koki kohtalonsa ja kaatui kaupungin edustalla käydyssä taistelussa 4. toukokuuta 1919. Hänet haudattiin taistelupaikalle.
Surukolibri
Surukolibri (Eupherusa nigriventris) on neotrooppisen alueen kiitäjälintu. Sen esiintymisalue käsittää Karibianmeren puoleisen osan Costa Rican keskiosista läntiseen Panamaan. George Newbold Lawrence kuvaili lajin holotyypin Costa Ricasta vuonna 1867.
Lotus E22
Lotus E22 on brittiläisen Formula 1 -talli Lotuksen käyttämä auto kaudella 2014. Autolla kilpailivat ranskalainen Romain Grosjean ja venezuelalainen Pastor Maldonado. Testikuljettajina toimi Charles Pic, Esteban Ocon, Nicolas Prost ja Marco Sørensen.
Rakkauden koukussa
Rakkauden koukussa (Addicted to Love) on vuonna 1997 ensi-iltansa saanut yhdysvaltalainen romanttinen komediaelokuva, jonka on ohjannut Griffin Dunne. Elokuvan pääosissa esiintyvät Matthew Broderick, Meg Ryan ja Kelly Preston. Elokuva perustuu Robert Palmerin lauluun ”Addicted to Love”.
Yläinen Ruokepuolinen
Yläinen Ruokepuolinen on Keski-Suomessa Jyväskylässä Karakulman kylän lähellä sijaitseva lampi. Lampi on ykso kolmesta Ruokepuolisesta.
Maantietoa
Lammen pinta-ala on 2,1 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 162,3 metriä mpy.
Olesa de Montserrat
Olesa de Montserrat on kunta Barcelonan maakunnassa Katalonian itsehallintoalueella Espanjan koillisosassa.
Maantiede ja ilmasto
Olesa de Montserrat sijaitsee Barcelonan maakunnan sisämaassa noin 30 kilometriä Barcelonan keskustasta luoteeseen. Köppenin ilmastoluokituksessa Olesa de Montserrat kuuluu vyöhykkeeseen Cfa eli subtrooppiseen kosteaan ilmastovyöhykkeeseen. Vuotuinen keskilämpötila on 15,9 °C ja sademäärä 589 millimetriä. Heinä- ja elokuun keskilämpötila on 23,8 °C ja tammikuun 8,7 °C.
Väestönkehitys
Olesa de Montserratin väkiluku kasvoi ripeää tahtia aina 2010-luvun alkuun: vuonna 2012 virallinen väkiluku oli noin 24 000. Sen jälkeen väkiluku aleni pari prosenttia, kunnes vuosikymmenen lopulla alkoi uusi kasvuvaihe.
Talous ja liikenne
Olesa de Montserrat tunnetaan tekstiiliteollisuudestaan ja oliiviöljytuotannostaan. Paikkakunnan tapahtumista merkittävin on pääsiäisnäytelmä La Pasión de Olesa de Montserrat, jonka historia alkaa vuodesta 1538.